มก.วางแผน 2 ปีเปิด-ปิดภาคเรียนตามเดิม
เผยกระทบการสอนด้านเกษตร-ประมง ส่งหนังสือขอความเห็น ทปอ.,ดร.จงรัก วัชรินทร์รัตน์ รักษาการแทนอธิการบดีมหาวิทยาลัยเกษตรศาสตร์ (มก.) เปิดเผยว่า ที่ประชุมคณะกรรมการบริหารมหาวิทยาลัยเกษตรศาสตร์ (กบม.มก.) มีมติเห็นชอบกลับไปเปิดภาคเรียนในช่วงเวลาเดิม โดยภาคเรียนที่ 1 เดือนมิถุนายน-เดือนตุลาคม และภาคเรียนที่ 2 เดือนพฤศจิกายน-เดือนเมษายนของทุกปี จากที่ขณะนี้เปิดเรียนตามประเทศอาเซียน ภาคเรียนที่ 1 เดือนสิงหาคม-ธันวาคม และภาคเรียนที่ 2 เดือนมกราคม-พฤษภาคม ทั้งนี้ จะใช้เวลาปรับ 2 ปีโดยขยับขึ้นปีละ 1 เดือน เริ่มตั้งแต่ปีการศึกษา 2562 เปิดภาคเรียนที่ 1 เดือนกรกฎาคม-พฤศจิกายน และภาคเรียนที่ 2 เดือนธันวาคม-เมษายน ส่วนปีการศึกษา 2563 เปิดภาคเรียนที่ 1 เดือนมิถุนายน-เดือนตุลาคม และเปิดภาคเรียนที่ 2 เดือนพฤศจิกายน-เดือนมีนาคม อย่างไรก็ตาม มตินี้ยังไม่ถือว่าเป็นที่สิ้นสุด โดยตนจะทำหนังสือเพื่อหารือไปยังที่ประชุมอธิการบดีแห่งประเทศไทย (ทปอ.) เพื่อขอความเห็น หาก ทปอ.ยืนยัน เปิด-ปิดภาคเรียนเทอมตามอาเซียนเช่นเดิม ทาง มก.คงต้องขอคำแนะนำว่าจะแก้ไขอะไรได้บ้าง จากนั้นจะแจ้งผลการหารือกับ ทปอ.ให้สภา มก.รับทราบต่อไป,ดร.จงรักกล่าวต่อว่า การเปิด-ปิดภาคเรียนตามอาเซียน ส่งผลกระทบกับการเรียนการสอน ของ มก.ค่อนข้างมาก ไม่ว่าจะเป็นด้านการเกษตร และการประมง ดังนั้น จึงคิดว่าการเลื่อนกลับไปเปิด ปิดภาคเรียนในช่วงเวลาเดิมจะเหมาะสมกับมหาวิทยาลัยมากกว่าแต่ก็ต้องคำนึงถึงผลกระทบอื่นๆที่จะตามมาด้วยไม่ว่าจะเป็นระบบทีแคส นอก จากนี้ ที่ประชุมยังมีมติเห็นชอบปรับอัตราค่าจ้างแรกบรรจุพนักงานมหาวิทยาลัย โดยจะเสนอสภา มก.พิจารณาให้ความเห็นชอบก่อน,ผู้สื่อข่าวรายงานว่า สำหรับอัตราค่าจ้างแรกบรรจุพนักงานมหาวิทยาลัย ที่จะปรับใหม่ ดังนี้ ปริญญาเอก อาจารย์/อาจารย์โรงเรียนสาธิต 34,000 บาท เดิม 32,000 บาท ปริญญาโท 27,500 บาท เดิม 26,010 บาท และปริญญาตรี 24,000 บาท เดิม 19,860บาท นักวิจัย ปริญญาเอก 30,000 บาท เดิม 28,500 บาท ปริญญาโท 24,000 บาท เดิม 22,850 บาท พนักงานสายสนับสนุน ปริญญาเอก 30,000 บาท เดิม 28,500 บาท ปริญญาโท 24,000 บาท เดิม 22,950 บาท ปริญญาตรี 21,000 บาท เดิม 17,520 บาท ประกาศนียบัตรวิชาชีพชั้นสูง (ปวส.) 16,000 บาท เดิม 13,950 บาท ประกาศนียบัตรวิชาชีพเทคนิค (ปวท.)/อนุปริญญา 15,000 บาท เดิม 11,430 บาท และประกาศนียบัตรวิชาชีพ (ปวช.) 13,000 บาท เดิม 10,370 บาท.
ดร.จงรัก วัชรินทร์รัตน์ รักษาการแทนอธิการบดีมหาวิทยาลัยเกษตรศาสตร์ (มก.) เปิดเผยว่า ที่ประชุมคณะกรรมการบริหารมหาวิทยาลัยเกษตรศาสตร์ (กบม.มก.) 
จงรัก วัชรินทร์รัตน์,มหาวิทยาลัยเกษตรศาสตร์,การเรียนการสอน,การประมง,พนักงานมหาวิทยาลัย,การศึกษา